section_heading: "Vjerujem u nas"
paragraph_text: 2001 godine objavljuje za Croatia records autorski album pod nazivom "Vjerujem u nas", a s istoimenom pjesmom ima vrlo zapažen nastup na Zagrebfestu, gdje dobiva treću nagradu. Cijeli album finaliziran je i masteriran u Holywoodu, studio Warner Bros, SAD. Od suradnja s brojnim kolegama, svakao treba spomenuti Kemala Montena, koji je s Paulom otpjevao duet "Nakon toliko godina", osvojivši na Melodijama Mostara 2003. g. Grand prix, a pjesma je i dan danas veliki hit, što je potvrdila i titulom "pjesme desetljeća" 2004.g. na jubilarnom 10. festivalu Melodija Mostara. Slijedi nastup na međunarodnom festivalu Makfest 2004.,s pjesmom "Za ljubav", gdje dobiva nagradu za najbolji tekst. Iste godine na Etnofestu u Neumu ostvaruje zapažen nastup otpjevavši obradu tradicionalne pjesme "Bog neka ti prosti grijehe", te 2006. na istom festivalu obradom pjesme "O, more duboko", za koju je snimila i video spot. Nastupom na Melodijama Mostara 2007. osvaja 2. nagradu stručnog žirija, dok dvije godine kasnije dobiva nagradu za najbolju vokalnu interpretaciju s pjesmom "Vrijeme nedostižno" i u tandemu s Đelom Jusićem mlađim postaju jedni od najnagrađivanijih autora i izvođača na tom festivalu. U svojoj dugogodišnjoj karijeri održava koncerte i nastupe u brojnim zemljama Europe i svijeta: SAD, Kanada, Japan, Rumunjska, Belgija, Nizozemska, Švicarska, Španjolska, Francuska, Italija, Njemačka, Austrija, Slovenija, BiH, Makedonija...